### | | | | --- | --- | | | | | --- | | **Byråd** 29. november 2016 Sagsnr. 710-2016-23198 Dok.nr. 710-2016-386686 Sagsbehandler DPCSOR | | 182.                Beskæftigelsesplan 2017 - Åbent

###

|  |  |
| --- | --- |
| Tidl. politisk behandling | AU, 05.09.16, pkt. 41 |
| Forventet sagsgang | AU, ØK, BY |
| Lovgrundlag | Lov om organisering og understøttelse af beskæftigelsesindsatsen mv. |

###

**SAGENS INDHOLD**

Byrådet skal i denne sag tage stilling til Forslag til
Beskæftigelsesplan 2017.

Byrådet skal senest ved udgangen af hvert år vedtage en
beskæftigelsesplan for det kommende års beskæftigelsesindsats.

Beskæftigelsesplanen kan tage afsæt i de vejledende
beskæftigelsespolitiske mål, som beskæftigelsesministeren årligt udmelder. Men
Favrskov Kommune har også mulighed for frit at fastsætte fokusområder og mål i
beskæftigelsesindsatsen i [adresse] i 2017.

Beskæftigelsesministeren udmeldte juni 2016 følgende forslag
til mål for beskæftigelsesindsatsen i 2017:

1. Virksomhederne
skal sikres den nødvendige og kvalificerede arbejdskraft

2. Flere unge
skal have en uddannelse

3. Borgere i
udkanten af arbejdsmarkedet, herunder langtidsledige kontanthjælpsmodtagere,
skal tættere på arbejdsmarkedet

4. Flere
flygtninge og familiesammenførte skal være selvforsørgende.

I grundlaget for udarbejdelsen af beskæftigelsesplanen skal
indgå en status, som viser resultater og effekter af beskæftigelsesindsatsen i
jobcenteret for det forudgående år. På den baggrund blev Arbejdsmarkedsudvalget
5. september 2016 forelagt en halvårsopfølgning på Beskæftigelsesplan 2016.

Kommunen skal umiddelbart efter vedtagelsen af
beskæftigelsesplanen fremsende planen til Det Regionale Arbejdsmarkedsråd til
orientering.

**VURDERING**

Med afsæt i
beskæftigelsesministerens mål samt halvårsopfølgningen på Beskæftigelsesplan
2016 er der i Forslag til Beskæftigelsesplan 2017 lagt op til en videreførelse
af målene fra 2016:

1. Samarbejdet med virksomhederne skal
styrkes

2. Flere flygtninge og
familiesammenførte skal være selvforsørgende

3. Flere uddannelseshjælps- og
kontanthjælpsmodtagere skal i uddannelse og job

4. Fastholdelsen af sygemeldte
beskæftigede på arbejdspladsen skal styrkes

5. Fastholdelsen af fleksjobbere på
arbejdspladsen skal styrkes.

De konkrete målsætninger for de
enkelte mål er revideret, således at de stemmer overens med status og
udfordringer i [adresse] for de enkelte mål.

Fælles for målene er, at Job og
Økonomi forventer, at en videreførelse af den intensiverede indsats på
ovennævnte områder fra 2016 til 2017 medvirker til, at borgeres varighed på
forsørgelsesydelser nedbringes, og at flere borgere på forsørgelsesydelser
kommer i job eller uddannelse. Forslag til Beskæftigelsesplan 2017 er vedlagt
som bilag.

**ØKONOMI**

Forslag til Beskæftigelsesplan 2017 har i sig selv ingen
økonomiske konsekvenser.

I forbindelse med Budget 2016-2019 besluttede Byrådet at
styrke indsatsen i forhold til at fastholde fleksjobbere og sygemeldte
beskæftigede på arbejdspladsen samt at få flere aktivitetsparate
uddannelseshjælps- og kontanthjælpsmodtagere i uddannelse og job. Den
intensiverede indsats forventes at medføre besparelser i forsørgelsesydelser i
perioden 2016-2019, og disse besparelser er indarbejdet i Budget 2016-2019 og
videreført i Budget 2017-2020.

Arbejdsmarkedsudvalget vedtog 5. oktober 2016 den
fremadrettede job- og uddannelsesrettede indsats for voksne flygtninge i
Favrskov Kommune. Indsatsen understøtter og supplerer Integrationspolitikken og
det tilhørende handlingskatalog for Favrskov Kommune. Indsatsen er håndteret
ved omlægninger indenfor Arbejdsmarkedsudvalgets budget til
beskæftigelsesindsatsen.

**INDDRAGELSE**

Der blev 5. oktober 2016 afholdt fællesmøde mellem
Arbejdsmarkedsudvalget og [adresse], hvor fokusområder for
Beskæftigelsesplan 2017 blev drøftet.

På fællesmødet blev særligt fremhævet en styrkelse af samarbejdet
med virksomhederne samt indsatsen for at få flygtninge, såvel som
uddannelseshjælps- og kontanthjælpsmodtagere, i uddannelse og job. Disse fokusområder
er inkluderet i Forslag til Beskæftigelsesplan 2017.

**INDSTILLING**

Direktøren for Job og Økonomi indstiller til Byrådet:

1.    At Forslag til Beskæftigelsesplan 2017 godkendes.

**BESLUTNING**

***Arbejdsmarkedsudvalget, 9. november 2016:***

Fraværende:Ingen

Indstilles godkendt.

***Økonomiudvalget, 22. november 2016:***

Fraværende:Beth Andreasen

Indstilles godkendt.

**Bilag**

|  |  |
| --- | --- |
| Forslag til Beskæftigelsesplan 2017 | 710-2016-236241 |